BU sak 40/05
                                                                                                          OKK sak 14/05
                                                                                                          HSS sak  28/05
                                                                                                          AU sak 04/05 	 
INNDEKNING AV MERFORBRUK 2004

Innledning
Bydel Grünerløkka hadde i 2004 et regnskapsmessig underskudd på 28.652.000 kroner. Bydelsdirektøren har søkt byrådet om å fordele inndekningen av underskuddet over 2 år og legger med dette frem sak om inndekning av14.326.000 kroner av merforbruket 2004.

Budsjett 2005 og 2006

Bydelens økonomiske rammebetingelser	2005	2006	
•	Budsjettvekst/reduksjon i forhold til 2004 i byrådets budsjettforslag (1.)	-30.707	-9.797	
•	Foreløpig beregnet mer/mindreforbruk fra 2004. NB! "Engangspenger" i 2005 (2.)	-14.326	-14.326	
•	Beregnet for høyt/lavt aktivitetsnivå fra 2004	-17.200	 	
•	Ferdig med inndekking av eldre mer/mindreforbruk i 2004 (5%-overført var "engangspenger" i 2004)*1	 -9.607	 	
•	Helårseffekt av omstillingstiltak iverksatt i løpet av 2004*2	-6.899	 	
•	Eventuell korreksjon for bydelens egen vurdering (dokumenteres)	-3.506	 	
•	Oppdatering av kriterier i henhold til befolkningsendring	 	-10.000	
•	Endring av kriterier F01 og F02 (3.)	 	-11.297	
•	Effektiviseringsuttak i byrådets forslag til økonomiplan for 2006	 	-6.000	
Sum endring i handlingsrom for 2005 og 2006	-82.245	-51.420	

Forklaring til endring i rammen i 2006
1.	Bydelen fikk i opprinnelig forslag til budsjett en reduksjon i rammen i forhold til 2004 på 40,5 millioner kroner. En del av denne reduksjonen skyldes et forventet effektiviseringsuttak. Ved bystyrets budsjettvedtak ble kuttprosenten redusert og bydelens budsjett styrket med 9,7 millioner kroner, i forhold til opprinnelig forslag, slik at reduksjonen ble 30,7 millioner kroner. Dette ble ikke vedtatt som en økning for flere år og økonomiplan for bydelene ble ikke endret.
2.	Dekning av regnskapsmessig underskudd 2004.
3.	Forutsatt at foreslåtte endringer blir vedtatt i bystyret.

Tabellen ovenfor viser at bydel Grünerløkka har et omstillingsbehov i 2005 i forhold til 2004 på 82,245 millioner kroner og 51,420 millioner kroner i 2006 i forhold til 2005. Dette betyr at i forhold til 2004 må bydelen redusere forbruket med 82,245 millioner kroner i 2005, dette må videreføres i 2006 og i tillegg må bydelen redusere forbruket med ytterligere 51,420 millioner kroner. Til sammen for 2005 og 2006 betyr dette en reduksjon i forbruket på to år på over 133 millioner kroner.  

Tiltaksskjema for 2005 og 2006	 	 	 	 	
 	Risiko	Type tiltak	Effekt i 2005	Effekt i 2006	
Tiltak	H / M / L	A / P / E / T	(hele 1000)	i forhold til 2005	
Helsestasjoner	 	 	 	 	
1 seksjonslederstilling helsestasjon inndras	L	E	-484	 	
Redusere legetjenester ved helsestasjon	L	T	-190	 	
 	 		 	 	
Barnehager	 		 	 	
7,5 kjøkkenassistenter inndras	M	E/T	-2.340	 	
Kostnadseffektivisering – barnehager	M	E	-500	-250	
Legge ned Familiehuset (åpen barnehage)	L	T	-1.258	 	
10 flere barn i eksisterende barnehager	L	P	-1.400	 	
Utgiftsdekning korttidstilbud barnehage	L	E	-50	 	
Legge ned 2 barneparker fra 1.8.2005	L	T	-350	 	
Lagt inn inntekter (skjønnsmidler 2 mill, sykeref 1,5 mill)	M	E	-3.500	 	
Kostpenger Sinsen-barnehagene, servering av mat	L	E	-500	 	
0,75 barnevernspedagog inndras ved åpen bhg.	L	T	-283	 	
Oppholdsbetaling - 100% belegg	M	P	-1.400	 	
 	 		 	 	
Frivilligetsmidler	 		 	 	
Redusert budsjett	L	T	-418	 	
 	 		 	 	
Lærlinger	 		 	 	
Lagt inn budsjett lik dagens aktivitetsnivå	 	A	670	330	
 	 		 	 	
Generelt – utfører	 		 	 	
Redusert driftsbudsjett	L	E	-200	 	
 	 		 	 	
Pedagogisk team	 		 	 	
1 støttepedagog inndras	L	E	-350	 	
0,5 fysioterapeut inndras	L	E	-190	 	
Kuttet driftsmidler til fysioterapi for barn	L	E	-128	 	
 	 		 	 	
Barnevern	 		 	 	
Redusere kjøp av institusjonsplasser	H	T	-5.500	-5.300	
1 stilling inndras	L	E	-350	 	
Redusere tiltak i familien	M	E	-1.900	-100	
Sykehjem	 		 	 	
Grünerløkka sykehjem	 		 	 	
3 stillinger inndras, ikke pasientrettet	M	E	-1.000	 	
6 stillinger inndras fra 1.7.05 i forbindelse med 1-sengsreform.	M	T	-902	-902	
 Tapte vederlagsinntekter i forbindelse med 1-sengsreformen	 		475	475	
Lilleborg sykehjem	 		 	 	
Nedtrappingsplan – totalt innsparingsbeløp drift sykehjem	M	T	-23.840	-18.360	
Redusere kjøp av sykehjemsplasser *1	H	T	-2.800	 	
Hjemmetjenesten	 		 	 	
2 årsverk inndras i forbindelse med omsorg, av tjeneste	L	E	-648	 	
2 soneleder inndras fra 1.4.05 - omorganisering	L	E	-676	-226	
1 stilling opprettes fra 1.4.05 	 		250	83	
 	Risiko	Type tiltak	Effekt i 2005	Effekt i 2006	
Tiltak	H / M / L	A / P / E / T	(hele 1000)	i forhold til 2005	
					
Psykiatri	 		 	 	
Inntekter – psykiatri	H	P	-5.000	 	
Inntekter – psykiatri	M	P	-5.000	 	
Nye boliger – Prindsen	 	A	525	 	
Nye boliger – Trondheimsveien	 	A	230	 	
Nye boliger - Seljeveien 	 	A	618	 	
Redusere kjøp av psykiatriplasser	H	T	-600	-3.000	
 	 		 	 	
Sosial	 		 	 	
6,5 stilling inndras	M	E	-2.600	 	
Effektivisering som følge av org.endring	M	E	-2.400	 	
1 stilling opprettet - overført fra HOIØ	 	A	355	 	
Introduksjonsprogrammet	 	A	2.000	 	
Overføring fra økonomisk sosialhjelp	 		-2.000	 	
 	 		 	 	
BU og Administrasjon	 		 	 	
Reduksjon av antall møter i komiteer og Bu	L		-300	 	
Innsparing drift IKT	L		-1.000	 	
1 førstesekretærstilling inndras	L		-366	 	
2 konsulentstillinger økonomi inndras	L		-772	 	
 	 		 	 	
Forventet inntekt for AMO-kurs, sysselsetting	H		-800	 	
 	 		 	 	
Redusere husleie til sfo ved bruk av egne lokaler	M		-500	 	
 Oppsagte husleiekontrakter 2006	 		 	           -3..500	
Ungdom	 		 	 	
Inndragning av 0,5 stilling ved Sinsen kulturhus	L	E	-223	 	
Inndragning av 1 stilling ved X-Ray ungdomskulturhus	L	E	-324	 	
 	 	 	-67.919	-30.750	
*1 Nedtrapping av plasser sees i sammenheng med Lilleborg sykehjem. Risikoen består i kjøp/salg balanse.		
*2 Det er ikke lagt inn dekning til beregnet merforbruk 2004				
*3 I tillegg kommer en rekke mindre justeringer.					

H, M og L er beskriver om tiltaket har høy, middels eller lav risiko.			
A = aktivitetsøkning, P = produktivitetsuttak, å produsere tjenestene billiger, E = effektiviseringsuttak, T= tjenestereduksjon 

Dette skjema viser effekt av vedtatte tiltak i budsjett 2005 og virkning av tiltakene i 2006 i forhold til 2005. I forhold til tabell om endringsbehov viser dette at bydelsutvalget må vedta tiltak for 14.326.000 kroner i 2005 og at det er et beregnet behov for inndekning av 20,7 millioner kroner i 2006. I tillegg kommer merforbruk 2005 og virkningen av nedtrapping Handlingsprogrammet Oslo Indre Øst.

Forbruket 2005. 
Det er i tabellene ovenfor ikke korrigert for forbruksutviklingen så langt i 2005. Bydelen hadde per februar et merforbruk på over 7 millioner kroner. Dette har betydning for beregnet effekt av tiltak både i 2005 og 2006. Det viser også at det ikke er mulig å finne dekning for merforbruket innenfor dagens aktivitetsnivå, ved for eksempel oppstått mindreforbruk eller merinntekter. Bydelsdirektøren vil legge fram ny sak om saldering av budsjett i juni basert på forbruk per første tertial. 

Bydelsdirektørens vurdering
Ut fra ovennevnte ser bydelsdirektøren det som svært viktig å legge fram forslag som har effekt også i 2006. Resultat 2004, forbruket hittil i år og bystyrets langtidsplan, viser helt klart at bydelen har et for høyt aktivitetsnivå og forbruk i forhold til de økonomiske rammebetingelsene. I tillegg til aktivitetsreduksjoner er det i budsjett 2005 vedtatt en rekke effektiviserings- og innsparingstiltak, hvor det er ment å opprettholde samme produksjon med mindre ressurser. Det er også budsjettert med et optimistisk inntektsnivå, vurdert med høy risiko. Selv om det i dette forslaget et foreslått både akutte innparingstiltak og effektiviseringstiltak, er det etter bydelsdirektørens vurdering ikke mulig å få en realistisk saldering av merforbruket 2004, og et realistisk budsjett i 2006 uten å redusere aktiviteten og legge ned tiltak.

Det ble i budsjett 2005 vedtatt vesentlige reduksjoner i kjøp av sykehjemsplasser, institusjonsplasser psykiatri og barnevern. Dette var tiltak som ble beregnet med tildels høy risiko og bydelen har per i dag et merforbruk i forhold til planlagt kjøp. Det er derfor ikke realistisk å, utover det som er foreslått i saken, redusere planlagt kjøp ytterligere. Bydelsdirektøren har i sin vurdering tatt hensyn til at en lang rekke av bydelens oppgaver er lovpålagte og viser også til pålagte mål om full barnehagedekning. Disse faktorene er viktige rammebegrensinger for bydelsdirektørens forslag.

Forslag til tiltak

Ansettelsesstopp/ innkjøpsstopp
Bydelsdirektøren har i den ekstraordinære situasjonen bydelen er i trukket tilbake budsjettfullmakter delegert til tjenestelederne og innført ansettelsestopp på de fleste av tjenestene og innkjøpsstopp på alle tjenester. 

Ansettelsesstoppen innebærer at tjenestelederne ikke har fullmakt til å ansette i faste stillinger eller ta inn vikarer. Ledige lønnsmidler eller merinntekt på refusjon sykepenger vil bli trukket inn. Anser tjenesteleder det som nødvendig å ta inn vikarer, eller ansette i stilling for å få en forsvarlig drift må dette tas opp med avdelingssjef. Barnehagene unntatt fra ansettelsesstoppen da de har en lovpålagt minimumsbemanning. Forventet effekt av tiltaket er 3,5 millioner kroner. 2 millioner av disse anses å ha middels risiko, mens 1,5 millioner kroner har høy risiko. 

Bydelsdirektøren har beordret full stopp av alt innkjøp utover det høyst nødvendige. Ut fra en forventet innsparingseffekt foreslår bydelsdirektøren en 5 % reduksjon av tjenestenes driftsbudsjett. Prosenten beregnes ut fra budsjetterte driftsutgifter (ikke lønn), eksklusiv husleie og andre faste utgifter. Dette gir en budsjettreduksjon på 2.757.000 kroner. Tiltaket har middels risiko og har ikke virkning i 2006.

Ut fra foreslåtte tiltak foreslår bydelsdirektøren følgende reduksjoner:
Funksjonsområde 1, Helse sosial og nærmiljø reduseres med		1.565.000,-	
Funksjonsområde 2, Oppvekst reduseres med				1.169.000,-
Funksjonsområde 3, Pleie og omsorg reduseres med			3.523.000,-

Tiltak i administrasjonen.
I takt med at antall tjenester ute reduseres (Lilleborg sykehjem, sammenslåing av sosialsentre med mer) forslås det inndratt 1 økonomikonsulentstilling og 1 personalkonsulentstilling, begge fra 1 oktober. Dette gir en innsparing på 216.000 kroner i 2005 og 864.000 kroner i 2006. Tiltaket har middels risiko (overtallighet).

Innvilgede permisjoner uten lønn og reduserte utgifter grunnet delvise engasjementer i andre etater forventes å gi en samlet innsparing på 930.000. kroner. Tiltaket har middels risiko og gir ingen innsparing i 2006.

Grunnet økt refusjon for tillitsvalgte vil administrasjonen få økte inntekter tilsvarende 130.000 kroner. For 2006 gir dette en inntekt på 200.000 kroner. Tiltaket har lav risiko.

Til sammen gir disse tiltakene i administrasjonen en foreslått reduksjon på 1.276.000 kroner.

Bydelsutvalg og komiteer
Budsjettet til bydelsutvalget og komiteer reduseres med 50.000 kroner. Tiltaket har lav risiko og beregnet effekt i 2006 er 100.000 kroner.

Bedriftshelsetjeneste
Administrasjonen har nettopp gjennomført ny anbudsrunde for bedriftshelsetjeneste. Ut fra dette kan bedriftshelsetjenestens budsjett reduseres med 300.000 kroner. Tiltaket har lav risiko og vil gi en reduksjon i 2006 med samme beløp.

Sysselsetting
Bydelens sysselsettingsarbeid er etablert for å bidra til at flest mulig av de klientene som henvender seg til sosialkontoret blir selvhjulpne så fort som mulig. Slik dette arbeidet er organisert i dag, er grensesnittet mellom rådgivningskontor/sosialkontor, jobbsenter og Aetat noe uklart. Deler av sosialkontorets funksjoner ivaretas av jobbsenteret og deler av jobbsenterets arbeid griper inn i Aetats ansvarsområde. Bydelsdirektøren er av den oppfatning at man ved å reorganisere bydelens sysselsettingsarbeid, slik at man etablerer en mer rendyrket og operativ sysselsettingsenhet og tillegger mer bestillerkompetanse på sosialkontoret, vil kunne trekke ut en effektiviseringsgevinst. Bydelsdirektøren vil samtidig jobbe videre med å tydeliggjøre ansvarsfordelingen mellom bydelen og Aetat og forutsetter at dette arbeidet fører til at en del av klientmassen som i dag håndteres av jobbsenteret kan henvises direkte til Aetat. Reorganiseringen vil kunne gi en innsparing på 1 million kroner i 2005, og 2 millioner kroner i 2006.

Inndragelse av 1 stilling, helsestasjon.
Stillingen er knyttet til laboratoriet ved svangerskapsomsorgen. Arbeidsoppgavene 
overtas av nyansatt legesekretær i merkantil stilling. Tiltaket har lav risiko og gir en innparing på 198.000 kroner i 2005 og 396.000 kroner i 2006. 

Avvikling av Sofienberg og Sinsen barnepark.
Bydelsutvalget vedtok i budsjettmøte i desember 2004 at barneparken drives inntil byggingen av ny barnehage starter. Imidlertid ønsker ikke friluftsetaten en omregulering av et større grønt areal til barnehage, og har derfor foreslått at ny barnehage plasseres ved siden av nåværende Sofienbergparken barnehage. Bydelsdirektøren ønsker å opprette en friluftsavdeling for 18 barn over 3 år og benytte parkbygningene til dette. Avdelingen blir en del av Sofienbergparken barnehage og en gruppe barn bytter hver uke mellom barnehagen og friluftsavdelingen. Plassene vil være likeverdige med vanlige barnehageplasser. Det foreslås ut fra dette å legge ned barneparken fra juli 2005.

Det foreslåes også å legge ned Sinsen barnepark fra juli 2005. Det er sendt forespørsel til Omsorgsbygg KF for vurdering av nybygg. Om bygging av ny barnehage ikke lar seg realisere innen rimelig tid, vil bydelen vurdere en midlertidig løsning for bruk av parken og tomta. Beregnet innsparing er 230.000 kroner for Sofienberg barnepark og 120.000 kroner for Sinsen, Tiltaket har lav risiko og vil ha en innsparing i 2006 på 860.000 kroner.
 
Avvikling av 5 års tilbudet
Bydelsdirektøren foreslår at 5 års tilbud legges ned fra juli 2005. Det har til tider vært vanskelig å fylle plassene og behovet er varierende. Quo Vadis har for tiden 10 plasser, tilknyttet norskundervisning for kvinner. Disse kan delvis erstattes av nye plasser i Jens Bjelkes gate hvor ny barnehage åpnes i august 2005. Dette vil gi en innsparing på 620.000 kroner i 2005 og 1.240.000 kroner i 2006. Tiltaket har lav risiko.

Dragen Juniorklubb 
En ½ stilling på Dragen juniorklubb ledigholdes. Tiltaket har lav risiko og vil gi en innsparing på 129.000 kroner i 2005.

Lilleborg sykehjem
Bydel Bjerke er svært forsinket m.h.t. gjennomføring av oppussing på sykehjemmet. Foreløpig medfører ikke dette problemer m.h.t. Bydel Grünerløkkas avvikling av drift på sykehjemmet; dette skjer i tråd med avtalen med Bydel Bjerke. Bydelsdirektøren ser muligheter for å avvikle korttidsplassene på Lilleborg raskere enn forutsatt i avtalen (01.08 i stedet for 15.10). Dette vil kunne gi en innsparingseffekt på 1 million kroner. Tiltaket har middels risiko, og ingen innsparingseffekt i 2006.

Hjemmetjenester
Kriteriene for tildeling av hjemmetjenester ble endret høsten 2004, og bydelsutvalget fikk de nye kriteriene til informasjon. Hensikten med kriterieendringen var å gi grunnlag for reduksjon i tildeling av hjemmetjenester, men på en slik måte at bydelen fremdeles yter nødvendige tjenester slik det er pålagt i lov og forskrifter. Bydelsdirektøren har bedt Bestillerenheten utarbeide notat til bydelsutvalget med orientering om de praktiske konsekvenser for nivået for tjenestetildelingen.

I budsjett 2005 forutsatte bydelen ekstra tildelinger av psykiatrimidler til hjemmetjenesten for å kunne yte tjenester i de 72 nye omsorgsboligene. Bydelen har i mindre grad enn forutsatt fått slik tildeling, og har i tillegg ikke fått enighet med Omsorgsbygg KF om et rimelig husleienivå for boligene. Bydelsdirektøren har derfor stanset innflytting til den siste boligfløyen.

Grunnet i ovenstående to momenter foreslår bydelsdirektøren å trekke inn 10 stillinger i hjemmetjenesten med virkning fra 01.06.2005. Dette vil gi en innsparingseffekt på 2 millioner i 2005 og 4 millioner i 2006. Tiltaket har middels risiko.        

Eldresentrene
Bydel har p.t. 3 eldresentra med en netto overføring på til sammen kr 9,182 millioner kroner for hele 2005. Som et ledd i innsparingen forslås det derfor:
1.	Avvikle driftstilskuddet til Grünerløkka eldresenter med virkning fra 1.10.05.
2.	Redusere tilskuddet tilsvarende 2 sosionomstillinger ved Engelsborg eldresenter med virkning 01.10.05.

Grünerløkka eldresenter
Begrunnelsen for å avvikle driftstilskuddet til dette eldresenteret ligger i at befolkningsgrunnlaget rundt dette eldresenteret er sterkt redusert de siste årene, samtidig som denne utviklingen vil fortsette. Tyngden av eldrebefolkningen ligger i øvre del av bydelen. Tiltaket har lav risiko og gir en innsparing på 562.000 kr i 2005 og 2.247.000 kroner i 2006.

Sosionomstillinger Engelsborg eldresenter
Det er pr i dag knyttet 5 sosionomstillinger til eldresenteret. Disse jobber i hovedsak med oppsøkende virksomhet, samt fullmektigvirksomhet i fht økonomisk stønad. Bydelsdirektøren forslår å overføre oppgavene knyttet til fullmektigvirksomhet i sosialkontorsaker tilbake til sosialsenteret. Tiltaket har lav risiko og gir en innsparing på 198.000 kroner i 2005 og 792.000 kroner i 2006.

Inndragelse av seksjonssjefstilling, institusjonsbaserte tjenester.
Stillingen innehas av leder Lilleborg, som tiltrer ny stilling 01.07.05. Seksjonen legges direkte under avdelingssjef. Tiltaket har lav risiko og gir en innsparing på 296.000 korner i 2005 og 592.000 kroner i 2006.

Inntekter dagsenteret for fysisk funksjonshemmede.
Bydelsdirektøren foreslår å øke satsene på dagsenteret for fysisk funksjonshemmede tilsvarende en økt inntekt på 90.000. 

Tiltak som endrer nettoutgifter i 2005 og 2006		 	 	 	
 	Risiko	Type tiltak	Effekt i 2005	Effekt i 2006	
Tiltak	H / M / L	A / P / E / T	(hele 1000)	i forhold til 2005	
	 	 	 	 	
Ansettelsesstopp	M	P	-2.500.000	2.500.000*	
Ansettelsesstopp	H	P	-1.000.000	1.000.000*	
Innkjøpsstopp	M	E	-2.757.000	2.500.000*	
Inndragning to stillinger adm.	M	E	-216.000	-648.000	
innsparinger administrasjonen	M	E	-930.000	600.000	
Økt refusjon fagforening	L		-130.000	-70.000	
Avvikling av park Sinsen	L	A	-120.000	-280.000	
Avvikling av park Sofienberg	L	A	-230.000	-230.000	
Inndragning en stilling helsestasjon 	M	E	-198.000	-198.000	
Inndragning ½ stilling dragen juniorklubb	L	E	-129.000	0	
Avvikling av 5 årstilbud	L	A	-620.000	-620.000	
Reduksjon bedriftshelsetjenesten	L	E	-300.000	0	
Gjennomgang sysselsettingstiltak	M	A	-1.000.000	-1.000.000	
Raskere avvikling Lilleborg sykehjem	M	A	-1.000.000	0	
Reduksjon stillinger hjemmetjenesten	M	A	-2.000.000	-2.000.000	
Reduksjon sosionomstillinger eldresentre	L		-198.000	-594.000	
Avvikling Grünerløkka eldresenter	L	A	-562.000	-1.685.000	
Innsparing BU	M		-50.000	-50.000	
Inntektsøkning dagsenteret	L	P	-90.000	0	
inndragning institusjonsleder	L		-296.000	-296.000	
Sum	 	 	-14.326.000	-13.071.000	
Tabellen viser en oversikt over foreslåtte tiltaket med virkning i 2005 og virkning i 2006 i forhold til 2005.

*Disse tiltakene vil redusere forbruket i 2005. Bydelsdirektøren anser det som vanskelig å føre slike drastiske tiltak disse videre i 2006, budsjettet vil da måtte øke i 2006 i forhold til 2005 (for eksempel vil ledige stillinger hvor budsjettet er dratt inn, måtte budsjetteres igjen i 2006).

Oppsummering.
 Fordelt på funksjonsområdene foreslår bydelsdirektøren følgende forslag:

Funksjonsområde 1  Helse sosial og nærmiljø		
Ansettelses- og innkjøpsstopp	-1.565.000	
Inndragning to stillinger i administrasjonen fra 01.10.2005	-216.000	
Innsparinger i lønn/ økte refusjoner i administrasjonen	-930.000	
Økt refusjon fagforening	-130.000	
Reduksjon bedriftshelsetjenesten	-300.000	
Gjennomgang av sysselsettingstiltak	-1.000.000	
Innsparing BU	-50.000	
Sum funksjonsområde 1	-4.191.000	

Funksjonsområde 2  Oppvekst		
Ansettelses- og innkjøpsstopp	-1.169.000	
Avvikling park Sinsen	-120.000	
Avvikling park Sofienberg	-230.000	
Avvikling av 5 årstilbud	-620.000	
Reduksjon ½ stilling Dragen juniorklubb	-129.000	
Inndraging 1 stilling helsestasjon	-198.000	
Sum funksjonsområde 2	-2.466.000	

Funksjonsområde 3  Pleie og omsorg		
Ansettelses- og innkjøpsstopp	-3.523.000	
Raskere avvikling Lilleborg sykehjem	-1.000.000	
Inndraging 10 stillinger i hjemmetjenesten	-2.000.000	
Reduksjon sosionomstillinger eldresentre	-198.000	
Avvikling driftstilskudd Grünerløkka eldresenter	-562.000	
Inntektsøkning dagsenteret	-90.000	
Inndragning stilling institusjonsleder	-296.000	
Sum funksjonsområde 3	-7.669.000	

Bydelsdirektørens forslag til vedtak:

1. Det forestas følgende budsjettjusteringer:

Funksjonsområde 1, Helse og sosial nærmiljø reduseres med 	4.191.000 kroner
Funksjonsområde 2, Oppvekts reduseres med			2.466.000 kroner
Funksjonsområde 3, Pleie og omsorg reduseres med		7.669.000 kroner
Totalt								          14.236.000 kroner

2. Følgende stillinger fordelt på funksjonsområder inndras:

Funksjonsområde 1, Helse og sosial nærmiljø reduseres med 	2 stillinger fra 01.10
Funksjonsområde 2, Oppvekt reduseres med			1 stilling
Funksjonsområde 3, Pleie og omsorg reduseres med		11 stillinger
Totalt									14 stillinger

Oslo 13. april 2005

Elisabeth Appa Beveney						Veronica Bruce
Bydelsdirektør							Avdelingssjef økonomi